text: Dronning Margrethe indvier nyt gigthospital 
  05 februar 2019 kl. 13.17
  Gigthospitalet flytter fra Gråsten til Sønderborg og skifter navn.
  Tirsdag klokken 13.30 ankom Hendes Majestæt Dronning Margrethe til det nye gigthospital ved Sønderborg Sygehus.
  Der stod to spændte blomsterbørn, Sofie Rose Jensen fra Sønderborg og Ludvig Christensen fra Haderslev, klar ved indgangen for at overrække regenten blomster, sådan som det altid sker, når de kongelige ankommer.
  Dronningen forestod indvielsen af hospitalet, som skifter navn til Dansk Gigthospital og flytter til Sønderborg Sygehus. I en menneskealder eller mere har det ligget i Gråsten under navnet fra Kong Christian d. X.'s Gigthospital.
  Dronning Margrethe er protektor for Gigtforeningen, og hun vil også blive protektor for det nye Dansk Gigthospital.
  
  